หุ้น,น้ำมันสหรัฐปิดบวก/ทองคำพุ่ง
หุ้นดาวโจนส์ปิดบวก 92.07 จุด ตลาดยังกังวลวิกฤตยูเครน ด้านราคาน้ำมันเพิ่มขึ้น 71 เซนต์ ขณะที่ทองคำพุ่ง 15.90 ดอลลาร์
25 ก.พ. 2565

ดัชนีเฉลี่ยอุตสาหกรรมดาวโจนส์ปิดที่ 33,223.83 จุด เพิ่มขึ้น 92.07 จุด หรือ +0.28%, ดัชนีเอสแอนด์พี500 ปิดที่ 4,288.70 จุด เพิ่มขึ้น 63.20 จุด หรือ +1.50% และดัชนี แนสแดค ปิดที่ 13,473.59 จุด พุ่งขึ้น 436.10 จุด หรือ +3.34%ดัชนีดาวโจนส์ตลาดหุ้นนิวยอร์กปิดบวกในวันที่24 ก.พ. ขณะที่ดัชนี แนสแดค ดีดตัวขึ้นแข็งแกร่งกว่า 3% โดยได้แรงหนุนจากหุ้นกลุ่มเทคโนโลยีที่ฟื้นตัวขึ้นในช่วงท้ายตลาด อย่างไรก็ดี บรรยากาศการซื้อขายในตลาดยังคงได้รับแรงกดดันจากความกังวลเกี่ยวกับสถานการณ์ตึงเครียดในยูเครนสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนเมษายน เพิ่มขึ้น 71 เซนต์ ปิดที่ 92.81 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนพฤษภาคม เพิ่มขึ้น 2.24 ดอลลาร์ ปิดที่ 99.08 ดอลลาร์ต่อบาร์เรลราคาทองคำโคเม็กซ์งวดส่งมอบเดือนเมษายน เพิ่มขึ้น 15.90 ดอลลาร์ ปิดที่ 1,926.30 ดอลลาร์ต่อออนซ์